lv lv mg en en gl en en pt en uz en en en hi en en en ja pt en pt en en zh en en pt en pt zh en en ta en en ta en nl lv lv hbs_lat lv es ru ca lv lv lt nl lv fr lv lv lt nl lv fr lv lv de lv lv lv lv lv lv lv lv lv lv lv lv lv lv lv pt lv en lv lv lv lv sv id lv lv lv en it lv uk de lv
Enerģijas tirgus apskats 2018. gada janvārī - Enefit Latvija
Dažas Enefit vietnes daļas nedarbojas ar Internet Explorer tīmekļa pārlūkprogrammu. Lūdzu, izmantojiet citu pārlūkprogrammu, lai iegūtu pilnu pieredzi.
Martā apritēs gads kopš spērām pirmos soļus Skandināvijas tirgus apgūšanā - sākot elektroenerģijas tirdzniecību Somijas mājsaimniecībām. Pēc Somijas sekoja starts arī Zviedrijas tirgū. Šī gada laikā mums ir bijusi lieliska iespēja strādāt pasaulē attīstītākajos elektroenerģijas tirgos. Tas ir devis nenovērtējamu pieredzi, lai Enefit komanda varētu pārliecinoši ienākt Latvijas mājsaimniecību tirgū.
Pašlaik tiek noslēgti pēdējie sagatavošanās darbi, lai jau martā Enefit elektroenerģiju varētu izvēlēties ikviens Latvijas iedzīvotājs. Mūsu mērķis ir piedāvāt maksimāli vienkāršu, bet vienlaikus arī pietiekami elastīgu tarifu struktūru, kas ļaus pilnvērtīgi izmantot visas atvērtā tirgus priekšrocībās. Tāpēc esam izstrādājuši jaunu tarifu un pakalpojumu piedāvājumu, ar ko varēs iepazīties jau tuvāko nedēļu laikā.
Ceru, ka Enefit darbība mājsaimniecību tirgū palīdzēs radīt tikpat aktīvu patērētāju kultūru, kādu to pašlaik redzam biznesa klientu segmentā, kur fokusā ir efektīva pieeja – gan enerģijas iegādē, gan tās patēriņā. Jau pašlaik Latvijas biznesa klientu aktivitāte elektroenerģijas tirgū pārsniedz Eiropas vidējos rādītājus. Tāpēc ticu, ka pēc Enefit starta ar piedāvājumu Latvijas mājsaimniecībām, arī šajā segmentā tirgotāju maiņas aktivitāte pārspēs Eiropas vidējos rādītājus.
Gada sākumā elektrības cena pieaugusi mazāk, nekā prognozēts
Janvārī elektrības cenas pieauga par apmēram 5 - 6%. Precizējot – Latvijā elektrības cena pieauga par 5,6% jeb 56,62 eiro, Igaunijā 5,1% jeb līdz 55,76 eiro par megavatstundu, Somijā 6,6% jeb 55,78 eiro un Lietuvā 5,4% jeb 56,50 eiro par megavatstundu.
Janvāra sākumā tika prognozēts, ka vidējā mēneša cena būs ap 60 €/MWh, taču par laimi cenas tik augstu neuzkāpa, jo aukstuma periods bija īsāks nekā gaidīts. Salīdzinājumā ar pagājušā gada janvāri, elektrība visos reģionos maksāja par apmēram 50% vairāk. Šobrīd arī CO2 kvotu tirgus ir sasniedzis stabilu līmeni zem 25 €/t.
Neraugoties uz lielo sniega daudzumu, hidrorezervju bilance janvārī joprojām krītas. Mēneša beigās hidrobilance bija 20 TWh zemāka par normu. Taču ir gaidāms, ka, sniegam kūstot, hidrobilance atjaunosies. Šeit vienīgais riska faktors ir tas, ka sniegs varētu kust pārāk ātri, kā tas notika, piemēram, 2018. gada pavasarī, kad sniega ātrās kušanas dēļ liela daļa ūdens iztvaikoja un nemaz nenonāca zemē.
Sākot ar februāri, elektrības cenām vajadzētu sākt pamazām kristies. Atbilstoši pašreizējām prognozēm elektrības cenas turpinās samazināties līdz jūlijam. Svarīga loma šeit ir arī laika apstākļiem. Pēc pašreizējām prognozēm februāra otrajā pusē var atnākt aukstuma vilnis, kas var likt elektrības cenām joprojām palikt augstā līmenī.
Naftas cenas gada sākumā cēlušās, gāzes tirgus krities
Ziemassvētku laikā klusais naftas tirgus janvārī atkal atdzīvojās, paceļot cenas no 57 līdz 63 dolāriem par barelu. Salīdzinot ar mēneša vidu, vērojams pacēlums par 4,5% jeb līdz līmenim 60,2 dolāri par barelu.
Naftas cenu kāpumu veicināja Amerikas Savienoto Valstu un Ķīnas tirdzniecības kara atslābums, kā arī OPEC paziņojums par naftas rūpniecības kritumu. Tai pat laikā naftas cenas tomēr bija kontrolējamas, pateicoties bažām par pieprasījuma kritumu.
EUR/USD janvārī bija relatīvi stabils, tas mainījās par 0,3% par labu eiro. Mēneša pēdējais EUR/USD bija 1,1488, mēneša vidējais EUR/USD bija 1,1416.
*Gaspool ir Vācijas gāzes birža, bet TTF — Nīderlandē izvietots virtuāls tirgus, kurā notiek tirdzniecība ar LNG. Gaspool un TTF ir tirdzniecības centri, kas atrodas vistuvāk Baltijas valstīm.
Neraugoties uz naftas cenu kāpumu, gāzes tirgū cenas kritās – gan GasPool, gan TTF. Iepriekšējā mēneša GasPool gāzes cenas nokritās par 8,1% jeb līdz 21,98 eiro, bet TTF gāzes cenas – par 8,6% jeb līdz 21,70 eiro par megavatstundu. Gāzes cenu krituma cēlonis ir pieņēmums, ka, tuvojoties pavasarim, gāze tiek patērēta mazāk.
Tirgus pārskats ir sagatavots, izmantojot Eesti Energia analītiķiem pieejamo aktuālo tirgus informāciju. Sniegto ziņu pamatā ir publiski pieejama informācija vai norādītie avoti. Pārskatam ir informatīvs raksturs, un tas nav uzskatāms par Eesti Energia solījumu, priekšlikumu vai oficiālu prognozi. Tirgus pārskatā sniegtie viedokļi var mainīties, un tos paudusī persona patur tiesības mainīt savas domas. Ņemot vērā biežās elektroenerģijas tirgus noteikumu izmaiņas, šis tirgus pārskats nav galīgs un var neatbilst nākotnes situācijām. Tirgus pārskats neveido, neizbeidz un nemaina tiesiskās attiecības (tostarp līgumus). Eesti Energia neuzņemas atbildību par izdevumiem vai kaitējumu, kas var rasties, izmantojot šajā tirgus pārskatā sniegto informāciju.
Vai esi biznesa klients?
Viss nepieciešamais tava biznesa enerģijai
Uzzini svarīgāko par enerģijas nozares jaunumiem un tendencēm
Privāto klientu apkalpošanas centrs
Darba laiks 8.00 – 20.00
Privātpersonām 6000 0055 (8.00 – 20.00) elektriba@enefit.lv
Uzņēmumiem 6000 0056 (P. – Pt. 8.00 – 17.00) info@enefit.lv
Vesetas iela 7, Rīga, LV-1013
Biežāk uzdotie jautājumi Klientu datu lietošanas principi Elektroenerģijas tirdzniecības līguma vispārīgie noteikumi